CELEX: 32017R0755
Language: bg
Date: 2017-04-28 00:00:00
Title: Регламент за изпълнение (ЕС) 2017/755 на Комисията от 28 април 2017 година за подновяване на одобрението на активното вещество месосулфурон в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

29.4.2017   
            
            
               BG
            
            
               Официален вестник на Европейския съюз
            
            
               L 113/35
            
         РЕГЛАМЕНТ ЗА ИЗПЪЛНЕНИЕ (ЕС) 2017/755 НА КОМИСИЯТА
   от 28 април 2017 година
   за подновяване на одобрението на активното вещество месосулфурон в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 от него,
   като има предвид, че:
   
               (1)
            
            
               С Директива 2003/119/ЕО на Комисията (2) веществото месосулфурон бе включено като активно вещество в приложение I към Директива 91/414/EEC на Съвета (3).
            
         
               (2)
            
            
               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са посочени в част А от приложението към Регламент за изпълнение (ЕС) № 540/2011 на Комисията (4).
            
         
               (3)
            
            
               Срокът на одобрението на активното вещество месосулфурон, определен в част А от приложението към Регламент за изпълнение (ЕС) № 540/2011, изтича на 31 януари 2018 г.
            
         
               (4)
            
            
               В съответствие с член 1 от Регламент за изпълнение (ЕС) № 844/2012 на Комисията (5) и в предвидения в същия член срок бе подадено заявление за подновяване на одобрението на месосулфурон.
            
         
               (5)
            
            
               Заявителят представи допълнителните досиета, изисквани съгласно член 6 от Регламент за изпълнение (ЕС) № 844/2012. Според докладващата държава членка заявлението е пълно.
            
         
               (6)
            
            
               Докладващата държава членка подготви доклад за оценка във връзка с подновяването, като се консултира със съдокладващата държава членка, и на 5 октомври 2015 г. го представи на Европейския орган за безопасност на храните (наричан по-нататък „Органът“) и на Комисията.
            
         
               (7)
            
            
               Органът изпрати доклада за оценка във връзка с подновяването на заявителя и на държавите членки за коментар и препрати получените коментари на Комисията. Освен това Органът направи обществено достъпно допълнителното обобщено досие.
            
         
               (8)
            
            
               На 22 септември 2016 г. Органът предаде на Комисията заключението си (6) относно това дали може да се очаква веществото месосулфурон (разглеждан вариант: месосулфурон-метил) да отговаря на критериите за одобрение, предвидени в член 4 от Регламент (ЕО) № 1107/2009. На 6 декември 2016 г. Комисията представи проекта на доклад във връзка с подновяването на одобрението на месосулфурон-метил пред Постоянния комитет по растенията, животните, храните и фуражите.
            
         
               (9)
            
            
               Бе установено, че предвидените в член 4 от Регламент (ЕО) № 1107/2009 критерии за одобрение са изпълнени по отношение на един или повече представителни видове употреба на най-малко един продукт за растителна защита, съдържащ активното вещество.
            
         
               (10)
            
            
               Поради това е целесъобразно одобрението на месосулфурон да бъде подновено.
            
         
               (11)
            
            
               Оценката на риска във връзка с подновяването на одобрението за месосулфурон се основава на ограничен брой представителни видове употреба, но това не ограничава видовете употреба, за които могат да бъдат разрешени продуктите за растителна защита, съдържащи месосулфурон. Следователно е целесъобразно ограничението за употреба единствено като хербицид да отпадне.
            
         
               (12)
            
            
               В съответствие с член 14, параграф 1 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия и ограничения. В конкретния случай е целесъобразно да се изиска допълнителна потвърждаваща информация.
            
         
               (13)
            
            
               В съответствие с член 20, параграф 3 от Регламент (ЕО) № 1107/2009 във връзка с член 13, параграф 4 от него приложението към Регламент за изпълнение (ЕС) № 540/2011 следва да бъде съответно изменено.
            
         
               (14)
            
            
               С Регламент за изпълнение (ЕС) 2016/2016 на Комисията (7) срокът на одобрението на месосулфурон бе удължен до 31 януари 2018 г., за да се даде възможност процедурата по подновяване да приключи, преди срокът на одобрението да изтече. Като се има предвид, че решение за подновяване на одобрението бе взето преди този удължен срок, настоящият регламент следва да се прилага от 1 юли 2017 г.
            
         
               (15)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Подновяване на одобрението на активното вещество
   Одобрението на активното вещество месосулфурон, посочено в приложение I, се подновява при предвидените в същото приложение условия.
   Член 2
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила и начална дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   Настоящият регламент се прилага от 1 юли 2017 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 април 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 309, 24.11.2009 г., стр. 1.
   
      (2)  Директива 2003/119/ЕО на Комисията от 5 декември 2003 г. за изменение на Директива 91/414/ЕИО на Съвета за включване на месосулфурон, пропоксикарбазон и зоксамид като активни вещества (ОВ L 325, 12.12.2003 г., стр. 41).
   
      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
   
      (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
   
      (5)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
   
      (6)  ЕОБХ (Европейски орган за безопасност на храните), 2016 г. Заключение относно партньорската проверка на оценката на риска от употребата на активното вещество месосулфурон (вариант, разгледан при оценката: месосулфурон-метил) като пестицид. EFSA Journal (Бюлетин на ЕОБХ) 2016;14(10):4584, стр. 26 и сл., doi:10.2903/j.efsa.2016.4584, достъпен на следния интернет адрес: www.efsa.europa.eu
   
      (7)  Регламент за изпълнение (ЕС) 2016/2016 на Комисията от 17 ноември 2016 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества ацетамиприд, бензоена киселина, флазасулфурон, мекопроп-P, мепанипирим, месосулфурон, пропинеб, пропоксикарбазон, пропизамид, пропиконазол, Pseudomonas chlororaphis, щам: MA 342, пираклостробин, хиноксифен, тиаклоприд, тирам, цирам, зоксамид (ОВ L 312, 18.11.2016 г., стр. 21).
   
      ПРИЛОЖЕНИЕ I
      
                  Популярно наименование,
                  идентификационни номера
               
               
                  Наименование по IUPAC
               
               
                  Чистота (1)
                  
               
               
                  Дата на одобрението
               
               
                  Изтичане срока на одобрението
               
               
                  Специфични разпоредби
               
            
                  Месосулфурон (изходно вещество)
                  Месосулфурон-метил (вариант)
                  CAS № 208465-21-8
                  (месосулфурон-метил)
                  CIPAC № 663
                  (месосулфурон)
                  CIPAC № 663.201
                  (месосулфурон-метил)
               
               
                  Месосулфурон-метил:
                  метилов 2-[(4,6-диметоксипиримидин-2-илкарбамоил)сулфамоил]-α-(метансулфонамидо)-p-толуат
                  Месосулфурон:
                  2-[(4,6-диметоксипиримидин-2-илкарбамоил)сулфамоил]-α-(метансулфонамидо)-p-толуенова киселина
               
               
                  ≥ 930 g/kg
                  (изразен като месосулфурон-метил)
               
               
                  1 юли 2017 г.
               
               
                  30 юни 2032 г.
               
               
                  За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за подновяване на одобрението за месосулфурон, и по-специално допълнения I и II към него.
                  При тази цялостна оценка държавите членки обръщат особено внимание на:
                  
                              —
                           
                           
                              опазването на водните организми и нецелевите сухоземни растения;
                           
                        
                              —
                           
                           
                              опазването на подпочвените води.
                           
                        Когато е целесъобразно, условията за употреба включват мерки за ограничаване на риска.
                  В срок от две години след като Комисията публикува ръководство за оценка на въздействието на процесите за пречистване на водите върху естеството на остатъчните вещества в повърхностните и подпочвените води, заявителят предоставя на Комисията, на държавите членки и на Органа потвърждаваща информация във връзка с въздействието на процесите за пречистване на водите върху естеството на остатъчните вещества в питейната вода.
               
            
         (1)  Допълнителни подробности за идентичността и спецификацията на активното вещество са представени в доклада за преразглеждане.
   
   
      ПРИЛОЖЕНИЕ II
      Приложението към Регламент за изпълнение (ЕС) № 540/2011 се изменя, както следва:
      
                  1)
               
               
                  в част А вписване 75 за мезосулфурон се заличава;
               
            
                  2)
               
               
                  в част Б се добавя следното вписване:
                  
                              „111
                           
                           
                              Месосулфурон (изходно вещество)
                              Месосулфурон-метил (вариант)
                              CAS № 208465-21-8
                              (месосулфурон-метил)
                              CIPAC № 663
                              (месосулфурон)
                              CIPAC № 663.201
                              (месосулфурон-метил)
                           
                           
                              Месосулфурон-метил:
                              метилов 2-[(4,6-диметоксипиримидин-2-илкарбамоил)сулфамоил]-α-(метансулфонамидо)-p-толуат
                              Месосулфурон:
                              2-[(4,6-диметоксипиримидин-2-илкарбамоил)сулфамоил]-α-(метансулфонамидо)-p-толуенова киселина
                           
                           
                              ≥ 930 g/kg
                              (изразен като месосулфурон-метил)
                           
                           
                              1 юли 2017 г.
                           
                           
                              30 юни 2032 г.
                           
                           
                              За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за подновяване на одобрението за месосулфурон, и по-специално допълнения I и II към него.
                              При тази цялостна оценка държавите членки обръщат особено внимание на:
                              
                                          —
                                       
                                       
                                          опазването на водните организми и нецелевите сухоземни растения;
                                       
                                    
                                          —
                                       
                                       
                                          опазването на подпочвените води.
                                       
                                    Когато е целесъобразно, условията за употреба включват мерки за ограничаване на риска.
                              В срок от две години след като Комисията публикува ръководство за оценка на въздействието на процесите за пречистване на водите върху естеството на остатъчните вещества в повърхностните и подпочвените води, заявителят предоставя на Комисията, на държавите членки и на Органа потвърждаваща информация във връзка с въздействието на процесите за пречистване на водите върху естеството на остатъчните вещества в питейната вода.“